open-index/open-wikipedia-markdown huggingface dataset:
Toisjärvi

**Toisjärvi**  on Pirkanmaalla Orivedellä Vihasjärven kylässä sijaitseva järvi.

## Maantietoa
Järven pinta-ala on 4,1 hehtaaria ja se on 300 metriä pitkä ja 200 metriä leveä. Se sijaitsee peltoalueen keskellä Vihasjärven vieressä. Järvellä ei ole kartan mukaan saaria ja se on lähes umpeen kasvanut. Sen rantaviivan pituus on 800 metriä ja senrannat ovat kosteikkoa. Rannoille ei ole rakennettu mitään eikä sinne johda teitä.

## Vedenlaatu
Järven vedenlaatuun vaikuttavat siihen laskevien pelto-ojien ravinteet sekä yläpuolisen ylirehevöityneen Vihasjärven kuormitus. Toisjärven tiheä vesikasvillisuus kuluttaa ravinnekuormituksesta osan ja loput laskevat Eräjärveen. Koska järvi on keskimäärin alle metrin syvä, jäätyy se talvella usein pohjaan asti. Tämä vähentää osaltaan järven ravinnekuormitusta. Eräjärvelle käynnistetyn kunnostushankkeen tarkoitus on vähentää siihen kohdistuvaa kuormitusta ja silloin ovat Vihasjärvi ja Toisjärvi joutuneet päähuomion kohteeksi. Jotta Eräjärven tila paraneisi, tulisi myös nämä järvet saada ensin kuntoon. Toisjärven ongelma on ravinnemäärät, joista kokonaisfosforipitoisuus on pintavedessä keskimäärin 86 mikrogrammaa litrassa vettä. Tämä on suomalaisissa järvissä hyvin rehevöityneiden järvien arvoja.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Uiherlanjoen valuma-alueeseen (35.726) se kuuluu. Järven vedenpinnan korkeus on 87,9 metriä mpy. Järveen laskee kaksi pelto-ojaa ja Vihasjärven laskuoja. Vihasojan valuma-alueen pinta-ala on 3,18 neliökilometriä, mistä Vihasjärven kautta virtaa Toisjärveen 2,46 neliökilometrin sadanta. Järven oma laskuoja Vihosoja laskee Eräjärveen sen kaakkoispäähän. Ojan korkeusero on 0,9 metriä.

## Historiaa
Vuoden 1855−1856 Kalmbergin kartastossa järven nimi kirjoitettiin ”Toisijärvi”.

## Lähteet
Pirttijärvi (Orivesi, Puharila)

**Pirttijärvi**  on Pirkanmaalla Orivedellä Puharilan ja Kuhmoisten Pitkävedenkulman välissä sijaitseva lampi.

## Maantietoa
Lammen pinta-ala on 2,7 hehtaaria ja se on 300 metriä pitkä ja 150 metriä leveä. Se sijaitsee alavalla alueella eikä sillä ole kartan mukaan saaria. Sen rantaviivan pituus on 700 metriä ja sen rannat ovat metsämaata. Lammen lounaispuolella sijaitsee ojitettu Pirttisuo. Sen rannoille on rakennettu kaksi vapaa-ajan asuntoa. Niille tulee tie Puharilan ja Pitkänvedenkulman väliseltä kylätieltä.

## Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Västilänjoen valuma-alueeseen (35.725) se kuuluu. Lammen vedenpinnan korkeus on 111,7 metriä mpy. Pirttisuon ojat on johdettu laskuojaan, joka laskee luoteessa Löytäneenlahteen. Kartassa on merkitty nuolella toinenkin oja laskuojaksi . Ei ole tietoa siitä, onko kyseinen oja merkittävä laskuoja.

## Historiaa
Vuoden 1855−1856 Kalmbergin kartastossa lampi oli piirretty autioksi, mutta eri muotoiseksi. Kartassa ei näkynyt laskuojaa, mutta lammen muodon takia voi ollakin, että se on kaivettu myöhemmin. Laskuojan myötä olisi lammen muotokin muuttunut vedenpinnan laskettua alemmaksi. Tähän viittaisi myös lammen pohjoisosien raivaaminen pelloiksi, jotka näkyvät esimerkiksi vuosien 1965 ja 1986 peruskartoissa. Pellot on myöhemmin metsitetty ja talot purettu.

## Lähteet
Vuorijärvi (Orivesi, Eväjärvi)

**Vuorijärvi** on Pirkanmaalla Orivedellä Puharilassa sijaitseva järvi.

## Maantietoa
Järven pinta-ala on 1,5 hehtaaria ja se on 250 metriä pitkä ja 100 metriä leveä. Se sijaitsee Puharinvuoren etelärinteellä pienellä suolla. Järvellä ei ole kartan mukaan saaria ja se on autio. Sen rantaviivan pituus on 750 metriä ja sen rannat ovat soistunutta metsämaata tai rannastaan kapeareunaista avosuota. Järvelle ei tule tietä, mutta Puharinvuoren huipulla olevalle johtava tie ohittaa sen pienen matkan päästä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Västilänjoen valuma-alueeseen (35.725) se kuuluu. Järven vedenpinnan korkeus on 125,9 metriä mpy. Järvellä ei ole luontaista laskuojaa, mutta sille on kaivettu lyhyt oja metsään. Sieltä vedet kulkeutuvat Pirttijärven laskuojaan ja ne laskevat sieltä Löytäneenlahteen.

## Historiaa
Vuoden 1855−1856 Kalmbergin kartastossa järvi on merkitty nimettömänä, mutta se ei silloinkaan ollut asuttu. Järvellä ei ole ollut laskuojaa tässä kartassa eikä ensimmäisessä vuoden 1957 peruskartassakaan. Seuraavassa kartassa vuodelta 1977 edellä mainittu tie Puharinvuorelle oli jo tehty, mutta ainoa oja on kaivettu viereiselle suolle. Nykyinen laskuoja on kaivettu vuoden 1986 kartan painamisen jälkeen.

## Lähteet
Vihasjärvi (järvi)

**Vihasjärvi**  on Pirkanmaalla Orivedellä Vihasjärven kylän lähellä sijaitseva järvi.

## Maantietoa
Järven pinta-ala on 6,7 hehtaaria ja se on 400 metriä pitkä ja 200 metriä leveä. Järven ympäristössä on peltomaata, jossa on pieniä metsäisiä saarekkeita. Peltoiset rinteet viettävät järveen päin ja sinne on kulkeutunut aikoinaan paljon ravinteita. Järvellä ei ole kartan mukaan saaria. Sen rantaviivan pituus on 1,0 kilometriä ja sen ympäristössä sijaitsee kahdeksan maatilaa. Järvi on maanteiden risteysalueella. Siinä kohtaavat yhdystiet 3260, 14021 ja 3252.

## Vedenlaatu
Järven sijainti peltomaiden keskellä on vaikuttanut järven ekologiseen tilaan suuresti. Sen ravinnetilanne on hälyttävä, sillä se rehevöittää jo Eräjärveäkin. Järvi on suppamaisesti yhdeksän metriä syvä, minkä seurauksena se lämpötilakerrostuu kesäisin ja talvisin. Järven pinta-ala on niin pieni, ettei välikausina aina synny täyskiertoa. Silloin alusveden vesimassat jäävät pohjalle eivätkä hapetu normaalisti. Kun järven vesi tutkittiin vuonna 2012, se oli kolmesta metristä alaspäin täysin hapetonta. Vesi haisi lievästi rikkivedyltä, mikä johtuu anaerobisten bakteerien toiminnasta ja kertoo veden hapettomuudesta. Päällysveden kokonaisfosforipitoisuus oli 120 mikrogrammaa litrassa vettä (μg/l) ja alusvedessä se oli 1&nbsp;000 μg/l. Tästä pitoisuudesta oli 910 μg/l eliöille suoraan käytettävissä olevaa vesiliukoista fosforia. Koska järven pohja oli hapetonta, ovat ravinteet liuenneet veteen todennäköisesti sisäisen kuormituksen vuoksi. Järvi on tulosten perusteella ylirehevöitynyt.

Koska Eräjärven kunnostushankkeessa pohditaan ympäröivien vesistöjen kuormituksen vähentämistä, ovat Vihasjärven ja Toisjärven tilanteet nousseet tärkeysjärjestyksen kärkeen. Vihasjärven tilaa voidaan parantaa, mikäli sen ravinteet pystytään saostamaan takaisin järven pohjaan kemiallisesti. Helppo tapa estää tai vähentää laskuojasta Eräjärveen kulkeutuvien ravinteiden kulku on käyttää laskeutusaltaita ja pohjapatoja ojan alajuoksulla. Patoihin voidaan rakentaa fosforisieppareita estämään ravinteiden kulkua eteenpäin.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Uiherlanjoen valuma-alueeseen (35.726) se kuuluu. Järven vedenpinnan korkeus on 87,9 metriä mpy. Järveen on johdettu pelto-oja ja sen laskuoja laskee Toisjärveen, josta vedet jatkavat Vihasojaa myöten Eräjärveen. Toisjärveen johtavan laskuojan korkeusero on nolla metriä.

## Historiaa
Vuoden 1855−1856 Kalmbergin kartastossa järven nimi kirjoitettiin ”Wihasjärvi”. Wihasjärven viiden talon kylä sijaitsi järven pohjoisrannalla ja pohjoisesta tuleva tie ohitti järven sen pohjoispuolelta.

## Lähteet
Omenajärvi

**Omenajärvi**  on Pirkanmaalla Oriveden Uiherlassa lähellä sijaitseva järvi.

## Maantietoa
Järven pinta-ala on 9,0 hehtaaria ja se on 450 metriä pitkä ja 250 metriä leveä. Se sijaitsee Eräjärven ja Längelmäveden Enonselän välissä Syrjänmäen länsirinteen alla. Mäki kohoaa noin 60 metriä järveä korkeammalle. Järvi sijaitsee peltoalueella loivassa notkelmassa ja sen ympärille on jätetty suoja-alueeksi tulkittava kosteikkoalue. Järvellä ei ole kartan mukaan saaria. Sen rantaviivan pituus on 1,2 kilometriä ja sen rannat ovat luhta-aluetta. Järven ympärillä on sijainnut viisi maatilaa. Rantojen lähelle on rakennettu kolme vapaa-ajan asuntoa ja niille tulee tiet Uiherlan kautta kulkevalta yhdystieltä 14217 ja etelään kulkevalta yhdystieltä 3260.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Uiherlanjoen valuma-alueeseen (35.726) se kuuluu. Järven vedenpinnan korkeus on 90,4 metriä mpy. Siihen on johdettu ympäröiviltä pelloilta kuivatusojia ja sen laskuoja yhtyy suoraksi kaivettuna Uiherlanjoen keskijuoksulle. Se puolelstaan on Eräjärven laskujoki, joka laskee Längelmäveden Enonselälle.

## Historiaa
Vuoden 1855−1856 Kalmbergin kartastossa järven nimi kirjoitettiin ”Ominajärvi”. Kartassa ei ole piirrettynä järven laskuojaa, mutta nykyinen suora ola ei varmaankaan ole sen luontainen oja. Sellaiseksi voisi tulkita myöhemmissä kartoissa esiintyvää pohjoisempaan kulkevaa ja mutkittelevaa ojaa. Kartassa järven pohjoispuolelle ulottuu joitakin Uiherlan peltomaita ja muut järven rannat on raivattu niityiksi. Järven muoto on myös piirretty erilaiseksi kuin se on nykyään. On siten mahdollista, että nykyinen oja on syvempi kuin aikaisempi laskuoja ja että järven vedenpinta olisi laskenut sen kaivamisen myötä. Vuoden 1957 peruskartassa näkyvät vielä vanha ja uusi oja laskevina ojina. Vanhaa ojaa ei enää piirretä karttoihin.

## Lähteet
Ruutanajärvi (Orivesi)

**Ruutanajärvi**  on Pirkanmaalla Oriveden Leväslahdella sijaitseva lampi.

## Maantietoa
Lammen pinta-ala on 1,3 hehtaaria ja se on 200 metriä pitkä ja 100 metriä leveä. Se sijaitsee Vähävuoren ja Ruutanavuoren eteläpuolelle jävällä ylänköalueella ojitetulla Ruutanasuolla. Suoalue jää Ruutanavuoren ja Pitkämäenvuoren väliseen painaumaan. Lammella ei ole kartan mukaan saaria ja se on autio. Sen rantaviivan pituus on 500 metriä ja sen soistuneita rantoja kiertää kapea avosuon vyöhyke. Järvelle ei tule tietä.

## Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Uiherlanjoen valuma-alueeseen (35.726) se kuuluu. Lammen vedenpinnan korkeus on 105,4 metriä mpy. Ruutanasuon ojat eivät laske järveen. Järven eteläpää on yhdistetty ojiin ja oja toimii samalla laskuojana johto-ojalle, joka virtaa etelään. Johto-oja yhtyy Heinisuonojaan, joka laskee Eräjärven Savilahteen 3,7 kilometrin päässä.

## Historiaa
Vuoden 1855−1856 Kalmbergin kartastossa järvi näkyy suolampena, joka on laskuojaton. Vuoden 1957 peruskartassa suo on edelleen ojittamatta, vaikka se lähettyviltä on raivattu viljelyyn kolme peltopalstaa. Pelloille kulkee suon vierestä kärrypolku. Järven eteläpuolella sijaitsee lato, jonne on kerätty suoniityltä heinää. Tämän jälkeen suon keskilinjalle on kaivettu johto-oja ja sille pari sivuhaaraa, jotka näkyvät vuoden 1977 kartassa. Ojat on yhdistetty kahteen eri suuntiin johtaviin ojiin. Vuoden 1986 kartan julkaisun jälkeen ojia on kaivettu lisää.

## Lähteet
Sinijärvi (Orivesi)

**Sinijärvi**  on Pirkanmaalla Orivedellä Sinijärvenkulman lähellä sijaitseva järvi.

## Maantietoa
Järven pinta-ala on 9,6 hehtaaria ja se on 650 metriä pitkä ja 200 metriä leveä. Se sijaitsee Tolkinvuoren koillispuolella maaston painanteessa, jonka vedet tunkeutuvat Sinisillanojaa myöten Tolkinvuoren juurella sijaitsevan kapean laakson kautta Eräjärveen. Järvellä ei ole kartan mukaan saaria. Sen rantaviivan pituus on 1,5 kilometriä ja sen rannat ovat soistumassa. Pohjoiset rannat ovat peltomaata ja muuta metsämaata. Järven asutus on haja-asutusta yli kymmenen talon verran ja kauemmaksi rannasta on rakennettu neljä vapaa-ajan asuntoa. Niille tulee tiet Järvenpäästä Mulkoilan kautta kulkevalta kylätieltä.

## Vedenaatu
Järven vedenlaatua ei ole tutkittu mittauksin. Järvi on kuitenkin kasvamassa umpeen, mikä johtunee maatalousvaltaisen haja-asutuksen päästöistä. Laskuojan alajuoksulle on rakennettu kolme laskeutusallasta, joiden läpi virtaa puolet ojan vedestä. Viljelijät hakevat altaista ravinteikasta lietettä maanparannusaineeksi. Eräjärven kunnostushankkeen yhteydessä Sinijärven ravinnekuormitusta suunnitellaan vähennettäväksi. Eräs keino olisi laskeutusaltainen laajennus.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Uiherlanjoen valuma-alueeseen (35.726) se kuuluu. Järven vedenpinnan korkeus on 117,1 metriä mpy. Järveen on johdettu viisi metsäojaa. Järvenlaskuoja on Sinisillanoja, joka laskee Eräjärven Tounamaanlahteen. Laskuojalla pudotusta on 30,1 metriä. Ojan valuma-alueen pinta-ala on 4,45 neliökilometriä ja järven 4,2&nbsp;km², josta peltomaata on 4,2&nbsp;%.

## Historiaa
Vuoden 1855−1856 Kalmbergin kartastossa järvi oli autio, vaikka sen rannoille oli raivattu niittyjä karjan rehun tuottamiseksi. Järven laskuojan yli kulki nykyinen tie, jossa oli laskuojassa silta. Paikkaa kutsutaan edelleen ”Sinisillaksi”. Järven pohjoisosat olivat tuolloin suota.

Vuoden 1957 peruskartassa kulmalla sijaitsi lähes 20 taloa, mutta niiden määrä on enää viisi. Talojen pelomaata sijaitsi jokaisessa ilmansuunnassa, mutta eteläiset pellot on nykyään metsitetty.

## Lähteet
Kalaton (Orivesi, Järvenpää)

**Kalaton**  on Pirkanmaalla Orivedellä Koveronkulmalla sijaitseva lampi.

## Maantietoa
Lammen pinta-ala on 3,3 hehtaaria ja se on 300 metriä pitkä ja 200 metriä leveä. Se sijaitsee Koveronkulmalla sijaitsevassa metsäalueen matalassa painaumassa. Lammella ei ole kartan mukaan saaria. Sen rantaviivan pituus on 1,0 kilometriä ja sen rannat ovat metsämaata. Rantaan on rakennettu vapaa-ajan asunto.

## Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Uiherlanjoen valuma-alueeseen (35.726) se kuuluu. Lammen vedenpinnan korkeus on 117,4 metriä mpy. Lampeen on johdettu pohjoispuolelta ojitetun metsäalueen ojat. Lammen laskuoja on kaivamalla perattu ja oikaistu metsäoja, joka yhtyy 550 metrin päässä Suojokeen. Joki laskee Eräjärven Suojoenlahteen. Suojoen valuma-alueen pinta-ala on 12,1 neliökilometriä, mutta Kalattoman valuma-alue on siitä vain 0,5 neliökilometriä.

## Luontoarvoja
Toisinaan järven luusuassa on majavan pato, joka saattaa nostaa järven vedenpintaa kymmenillä senteillä.

## Historiaa
Vuoden 1855−1856 Kalmbergin kartastossa järven nimi kirjoitettiin ”Kalokomajärvi”.

## Lähteet
Yrttijärvi (Kangasala)

**Yrttijärvi**  on pääasiassa Pirkanmaalla Kangasalan Vedentaustalla ja hieman myös Mänttä-Vilppulan puolella sijaitseva järvi.

## Maantietoa
Järven pinta-ala on 1,0 hehtaaria ja se on 200 metriä pitkä ja 100 metriä leveä. Se sijaitsee Eräjärven Järvenpäähän viettävässä laaksossa lähes Kuhmajärven ranta-alueella metsäalueella, missä se jää neljän mäen väliseen painaumaan. Järvellä ei ole kartan mukaan saaria. Sen rantaviivan pituus on 400 metriä ja sen rannat ovat metsämaata. Järvelle tulee tie läheiseltä talolta.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Uiherlanjoen valuma-alueeseen (35.726) se kuuluu. Järven vedenpinnan korkeus on 105 metriä mpy. Siihen on johdettu kolme metsäojaa ja sen laskuoja virtaa luoteeseen päin. Laskuoja muuttuu alempana Suojoeksi, joka virtaa Järvenpäähän ja laskee siellä Eräjärveen Suojoenlahteen.

## Historiaa
Vuoden 1855−1856 Kalmbergin kartastossa koko Suojoen varsi oli raivattu niityiksi muttei Yrttijärveä. Vuoden 1957 peruskartassa järven länsipuolella sijaitsi samanniminen maatila, jonka pellot ulottuivat länsirannoille asti. Pelloilta laski oja järveen, josta oli kaivettu laskuoja Suojoen jatkeeksi. Vuoden 1977 kartassa näkyi kaksi metsäojaa ja vuoden 1987 kartassa vielä kolmas oja lisää. Maatilan toiminta loppui ennen 1977, jolloin lähes kaikki pellot oli metsitetty.

## Lähteet
Peräjärvi (Kangasala)

**Peräjärvi**  on Pirkanmaalla Kangasalla Pohjan kylän lähellä sijaitseva järvi.

## Maantietoa
Järven pinta-ala on 2,7 hehtaaria ja se on 300 metriä pitkä ja 100 metriä leveä. Se sijaitsee peltojen keskellä olevassa metsökössä. Järvellä ei ole kartan mukaan saaria ja järvi on autio. Sen rantaviivan pituus on 750 metriä ja sen rannat ovat metsää.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Kuhmajärvenojan valuma-alueeseen (35.727) se kuuluu. Järven vedenpinnan korkeus on 98 metriä mpy. Siihen on johdettu kaksi ojaa. Etelärantaan laskee lyhyt pelto-oja ja itärantaan Koirakoskenoja, jonka valuma-alue on laaja. Sen valuma-alue koostuu sekä pelloista että kangasmetsästä.Järven laskuoja Peräjärvenoja yhtyy Kuhmajärven laskuojaan Vuotoon Pohjan kylässä. Vuoto laskee Tervaniemenlahteen ja se laskee vuorostaan Längelmäveden Enonselän Aittolahteen.

## Historiaa
Vuoden 1855−1856 Kalmbergin kartastossa nimetön järvi on autio, mutta sen länsirannat on raivattu niityiksi. Vuoden 1956 peruskartassa pellot ulottuivat lähde jokaiselle rannalle. Vain koillispuolella oli rannassa metsää. Vuoden 1977 kartassa järveä ympäröi leveämpi metsäinen vyöhyke.

## Lähteet
Ojajärvi (Kangasala)

**Ojajärvi**  on Pirkanmaalla Kangasalla Sahalahden Pakkalan lähellä ja Laipanmaan metsäalueen reunalla sijaitseva järvi.

## Maantietoa
Järvi on 850 metriä pitkä ja 200 metriä leveä ja sen pinta-ala on 6,7 hehtaaria. Järvi sijaitsee maaston painaumassa ja sen itä- ja lännenpuoleiset alueet ovat jyrkät. Järven länsiranta on jyrkänteinen. Järvellä on kartan mukaan yksi autio ja nimetön saari, joka on 130 metriä pitkä ja 60 metriä leveä. Järven rantaviivan pituus on 2,1 kilometriä ja sen rannat ovat metsämaata. Järven kaakkois- ja luoteispäissä on rannan tuntumassa avosuota.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Järven vedenpinnan korkeus on 101,9 metriä mpy. Järveen on johdettu kaksi metsäojaa. Laskuoja Ojajärvenoja lähtee järven luoteispäästä laskien kilometrin päässä Myllyojaan, joka laskee vuorostaan Keljonjärveen ja siitä eteenpäin Längelmäveden Saksalonselkään.

## Luontoarvoja
Järven länsirannalla sijaitsee arvokkaiksi luonnonympäristöiksi luonnehdittuja kalliojyrkänteitä. Kallioleikkauksissa ja sen luolassa elää mäyrä ja alueen metsä on vanhaa. Siellä pesii esimerkiksi töyhtötiainen, puukiipijä ja teeri. Vaikka järven valuma-alue on pieni, vaihtuu järven vesi nopeasti. Vedenlaatua heikentää runsas humuksen määrä, lievä happamuus ja nouseva rehevyystaso. Järven vesi on luokiteltu hyväksi ja järvi soveltuu virkistyskäyttöön hyvin.

## Lähteet
Pikku Kaakkojärvi

**Pikku Kaakkojärvi**  on Pirkanmaalla Kangasalan Kauppilassa, Laipanmaan metsäalueen reunalla sijaitseva järvi.

## Maantietoa
Järven pinta-ala on 3,3 hehtaaria ja se on 250 metriä pitkä ja 200 metriä leveä. Pakkalan karttalehden alueella kallioperä on suurimmaksi osaksi liuskeista kiveä. Siihen on syntynyt jääkauden aikana mannerjäätikön kalliomurroksiin kuluttamia pitkiä ja syviäkin laaksoja, joiden suunta on luoteesta kaakkoon. Eräs tällainen näkyy maastossa kaakossa Läyliän järvestä alkavana ja luoteessa Keljonjärveen päättyvänä murroslinjana. Tähän laaksoon on muodostunut järvien ketju, jonhon myös viereinen Iso Kaakkojärvi ja sen laskuoja Holtanoja kuuluvat . Järvellä ei ole kartan mukaan saaria ja se sijaitsee kallioisten mäkien väliin muodostuneella suoalueella. Sen rantaviivan pituus on 700 metriä ja sen rannat ovat pohjoista kalliomäkeä lukuun ottamatta suota. Siihen on johdettu kolme suon kuibatusojaa ja sen laskuoja lähtee järven lounaispuolelta. Oja laskee Isoon Kaakkojärven luoteispäähän lähelle Holtanojan luusuaa. Järvi on autio eikä sinne tule tietä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Järven vedenpinnan korkeus on 131,8 metriä mpy ja Ison Kaakkojärvi on sitä 12,9 metriä alempana.

## Lähteet
Iso Kaakkojärvi

**Iso Kaakkojärvi**  on Pirkanmaalla Kangasalla Kauppilassa Laipanmaan metsäalueen reunalla sijaitseva järvi.

## Maantietoa
Järven pinta-ala on 11,9 hehtaaria ja se on 900 metriä pitkä ja 250 metriä leveä. Pakkalan karttalehden alueella kallioperä on suurimmaksi osaksi liuskeista kiveä. Siihen on syntynyt jääkauden aikana mannerjäätikön kalliomurroksiin kuluttamia pitkiä ja syviäkin laaksoja, joiden suunta on luoteesta kaakkoon. Eräs tällainen näkyy maastossa kaakossa Läyliän järvestä alkavana ja luoteessa Keljonjärveen päättyvänä murroslinjana. Tähän laaksoon on muodostunut Iso Hirvijärvi, Vähä Hirvijärvi, Vasajärvi, Iso Saarijärvi, Iso Kaakkojärvi, Holtanoja ja sedimenttien peittämänä Keljonjärvi. Järvi on kaakko-luoteis-suuntainen ja sen lounaiset rannat kohoavat lyhyellä matkalla yli 40 metrin korkeuteen, ja Kaakkovuoren kohdalla yli 60 metrin korkeuteen. Siellä sijaitsee 700 metriä pitkä kalliojyrkänne. Pohjoisrannassa on loivempia rinteitä ja järven päissä on suomaatakin.

Järvellä on kartan mukaan kaksi saarta, jotka ovat metsäisiä kalliosaaria. Suurempi niistä on yli 100 metriä pitkä. Sen rantaviivan pituus on 2,5 kilometriä ja se on metsämaata. Pohjoisrannalla sijaitsee kolme vapaa-ajan asuntoa, joille tulee tiet Välimaan kylältä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Järven vedenpinnan korkeus on 118,9 metriä mpy. Järveen laskee muutama metsäoja ja yksi niistä on Pikkuisen Kaakkojärven laskuoja. Järven oma laskuoja on Holtanoja, joka lähtee koillispäästä koilliseen ja yhtyy viiden kilometrin päässä Myllyojaan, joka vuorostaan laskee puolen kilometrin jälkeen Keljonjärveen. Se on salmien kautta yhteydessä Saksalaonselällä samalla korkeudella olevaan Längelmäveteen.

## Luontoarvoja
Vesi on hapanta, runsashumuksista ja ruskean väristä. Järven vesi on luokiteltu tyydyttäväksi ja järvi soveltuu virkistyskäyttöön myös tyydyttävästi.

## Historiaa
Vuoden 1855−1856 Kalmbergin kartastossa järven nimi oli kirjoitettu ”Kakojärvi”. Järvi oli silloinkin autio, mutta Holtanojan varret oli raivattu jyrkänteille asti niityiksi. Keljonjärvi oli tuolloin Längelmäveden lahti, jonka pohjukka sijaitsi yhdystien 14010 luoteispuolella. Holtanoja on vasta Längelmäveden pinnanlaskun jälkeen yhtynyt Myllyojaan. Vuoden 1957 peruskartassa järvellä ei ollut vielä mökkejä, mutta seuraavassa vuoden 1977 kartassa niitä oli yksi.

## Lähteet
Lakeenjärvi (Kangasala)

**Lakeenjärvi** , tai myös **Lakeanjärvi** , on Pirkanmaalla Kangasalla Sahalahden Vähä-Penton lähellä ja Laipanmaan metsäalueen reunalla sijaitseva järvi.

## Maantietoa
Järven pinta-ala on 9,4 hehtaaria ja se on 650 metriä pitkä ja 250 metriä leveä. Se sijaitsee pitkällä ja tiheästi ojitetulla Lakeensuolla ja sen rannat ovat suota. Järvellä ei ole kartan mukaan saaria. Sen rantaviivan pituus on 1,6 kilometriä ja sen rannoilla on vain yksi vapaa-ajan asunto. Järvelle tulee kaksi metsätietä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Järven vedenpinnan korkeus on 115,1 metriä mpy. Järvellä vaikuttaisi olevan kaksi laskuojaa eli se olisi bifurkaatiojärvi. Vanhoissa kartoissa laskuoja oli ja on myös peruskartassa edelleen Karmunoja, joka laskee Pikkujärven kautta Längelmäveden Ponsanselän Nuuruslahteen. Järven länsipäähän johdetut suon kuivatusoja laskevat samalla länteen Myllyojaan, joka laskee Keljonjärven kautta Saksalonselkään.  Nykyisessä Suomen ympäristökeskuksen valuma-aluejaossa vuodelta 1993, joka perustuu peruskarttatulkintaan, järvi on luettu Keljonjärven valuma-alueeseen (35.728) mutta määritelty samalla bifurkaatiojärveksi merkitsemällä valuma-alueraja kulkemaan järven poikki. Valmisteilla olevassa uudessa valuma-aluejaossa, joka perustuu korkeusmalliin, järvi on luettu Längelmäveden lähialueeseen leveämmän ja vanhemman pohjoisen lasku-uoman mukaisesti. Korkeusmalli ei kuitenkaan ota huomioon mahdollisia vastoin maaston kaltevuutta kaivettuja ojia.

## Historiaa
Vuoden 1855−1856 Kalmbergin kartastossa järven laskuojaksi oli merkitty nykyinen Karmunoja, jossa oli puolimatkassa piirretty vesimyllyn karttamerkki. Vuoden 1954 peruskartassa Lakeensuon koillispää oli ojitettu ja ojien kuivatusvedet johdettiin sen laskuojaan, jonka nimi oli vielä vuoden 1977 kartassa ”Lakeisoja”. Suon lounaispää oli vuonna 1957 ojittamatta, eikä Myllyojaan tullut järvestä puroja. Vuoden 1977 kartassa eteläpää oli tiheästi ojitettu ja ojien vedet oli johdettu Myllyojaan.

## Lähteet
Ahvenaisjärvi

**Ahvenaisjärvi**  on Pirkanmaalla Kangasalla Laipanmaan metsäalueella sijaitseva järvi.

## Maantietoa
Järven pinta-ala on 1,5 hehtaaria ja se on 250 metriä pitkä ja 100 metriä leveä. Se sijaitsee kumpumoreenien  ympäröimänä ja niiden väliin muodostuneella suolla. Järvellä ei ole kartan mukaan saaria ja se on autio. Sen rantaviivan pituus on 550 metriä ja sen rannat ovat suota. Etelärantaan on rakennettu vapaa-ajan asunto, jonne johtaa tie Laipanmaan metsäalueelle ja Rajalan kämpälle johtavalta tieltä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Järven vedenpinnan korkeus on 110,8 metriä mpy. Järven ympäristön suot on ojitettu ja järveen on johdettu neljä ojaa. Läntisten ojien kautta järvi laskee tiheän ojaverkon läpi Ison Saksijärven Saarilahteen ja viereiseen Lammasojaan.

## Luontoarvoja
Järvi sijaitsee seudullisesti arvokkaan kumpumoreenialueen sisällä.

## Lähteet
Vähä Saksjärvi

**Vähä Saksjärvi** , joka kirjoitetaan myös **Vähä-Saksijärvi** , on Pirkanmaalla Kangasalla Kauppilassa Laipanmaan metsäalueella sijaitseva järvi.

## Maantietoa
Järven pinta-ala on 5,3 hehtaaria ja se on 500 metriä pitkä ja 250 metriä leveä. Se sijaitsee entisen Härkälän maatilan vaikutuspiirissä soistuneella metsäalueella. Järvellä ei ole kartan mukaan saaria ja sen rantaviivan pituus on 1,2 kilometriä. Sen rannat ovat soistunutta metsämaata, jota on hieman ojitettu. Sen rannoille on rakennettu neljä vapaa-ajan asuntoa. Niille tulee tiet Laipanmaan metsäalueella kulkevalta tieltä, joka päättyy Rajalan kämpälle.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Järven vedenpinnan korkeus on 117,7 metriä mpy. Järveen on johdettu seitsemän suo- tai metsäojaa. Se oja, joka lähtee luoteeseen, johtaa lopulta Isoon Saksijärveen laskevaan Lammasojaan.

## Lähteet
Valkeajärvi (Kangasala)

**Valkeajärvi**  on Pirkanmaalla Kangasalla Laipanmaan metsäalueella sijaitseva järvi.

## Maantietoa
Järven pinta-ala on 9,4 hehtaaria ja se on 650 metriä pitkä ja 250 metriä leveä. Se sijaitsee loivassa painanteessa sostuneen metsäalueen keskellä. Järvellä on kartan mukaan yksi pieni nimetön saari. Sen rantaviivan pituus on 2,1 kilometriä ja rannat ovat soistuvaa metsämaata. Järven itäpuolella sijaitsee järven kokoinen suo, joka on ojitettuna saatu kasvamaan metsää. Rantojen tuntumaan mäkien rinteille on rakennettu kolme vapaa-ajan asuntoa. Järvelle tulee kolme tietä, jotka alkavat Välimaan kylässä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Järven vedenpinnan korkeus on 135,2 metriä mpy. Järveen on johdettu neljä metsä- tai suo-ojaa. Suurin suo laskee kuitenkin järven laskuojaan, joka yhtyy pohjoisessa mäen alla Hämeenjärveen laskevaan Pielissuon ojaan.

## Luontoarvoja
Vedenlaatua koettelee runsas humuspitoisuus, happamuus ja luontaisesta tasosta kohonnut ravinnetaso. Järven vesi on luokiteltu tyydyttäväksi ja järvi soveltuu myös virkistyskäyttöön tyydyttävästi.

## Lähteet
Hanhiluppo

**Hanhiluppo**  on Pirkanmaalla Kangasalla Laipanmaan metsäalueella sijaitseva järvi.

## Maantietoa
Lammen pinta-ala on 1,5 hehtaaria ja se on 250 metriä pitkä ja 100 metriä leveä. Se sijaitsee kilometrin pituisella ja ojitetulla Hanhiluponsuolla. Lammella ei ole kartan mukaan saaria ja lampi on autio. Sen rantaviivan pituus on 550 metriä ja sen rannat ovat suota. Sinne ei tule tietä.

## Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Lammen vedenpinnan korkeus on 135,5 metriä mpy ja siihen on johdettu kahdeksan suon kuivatusojaa. Itärannasta lähtevä oja toimii järven laskuojana, joka yhtyy 400 metrin päässä Lammasojaan. Oja laskee Isoon Saksijärveen.

## Luontoarvoja
Lampi sijaitsee rämealueen keskellä ja se on säilynyt varsin luonnontilaisena. Sen ympärillä kasvaa isovarpurämettä ja sen vieressä on saranevaa muutaman avolampareen kera. Reuna-alueella sijaitsee suojeltu kalasääksen pesäpuu.

## Lähteet
Hämeenjärvi (Kangasala)

**Hämeenjärvi**  tai myös **Hämejärvi**  on Pirkanmaalla Kangasalla Kauppilassa Laipanmaan metsäalueella sijaitseva järvi.

## Maantietoa
Järven pinta-ala on 3,9 hehtaaria ja se on 400 metriä pitkä ja 150 metriä leveä. Se sijaitsee pitkässä kallioperän ruhjelaaksossa, jota pitkin Hämeenojakin virtaa. Sen ympärillä sijaitsee pieniä mäkiä, joiden rinteitä putoaa järveen. Järvellä ei ole kartan mukaan saaria ja sen rantaviivan pituus on 950 metriä. Järven rannat ovat soistunutta metsämaata ja sen rannoille on rakennettu kaksi vapaa-ajan asuntoa, ja kolmas sijaitsee yhden mäen päällä. Niille tulee tiet Välimaan kylästä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Järven vedenpinnan korkeus on 132,1 metriä mpy. Järveen on johdettu kolme metsäojaa. Yksi ojista tuo vedet Valkeajärvestä. Hämeenjärven laskuoja on Hämeenoja, joka laskee 3,5 kilometrin päässä Ison Saksijärven Piirilahteen.

## Lähteet
Vähä-Laippa

**Vähä-Laippa**  on Pirkanmaalla Kangasalla ja Pälkäneellä Laipanmaan metsäalueella sijaitseva järvi.

## Maantietoa
Järven pinta-ala on 3,3 hehtaaria ja se on 400 metriä pitkä ja 200 metriä leveä. Järvellä ei ole kartan mukaan saaria ja se on autio. Sen rantaviivan pituus on 1,0 kilometriä ja sen rannat ovat kapeaa rantasuota. Pälkäneen kuntaraja ylittää järven eteläosan sen rantoja viistäen.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Järven vedenpinnan korkeus on 142,2 metriä mpy. Järven laskee kaksi ojaa. Pohjoinen tulo-oja on suo-ojien johto-oja, ja kaakkoisrantaan tuleva oja on Iso-Laipan laskuoja. Järven laskuoja on Lammasoja, joka laskee kahdeksan kilometrin päässä Isoon Saksijärveen.

## Luontoarvoja
Järven rantavyöhyke muodostuu isovarpurämeestä ja tupasvillarämeestä. Laskuojan suulla majailee majava. Majavat ovat kaataneet puita ravinnokseen joka puolella. Järvellä esiintyy yleisenä vaivero, joka on muualla Etelä-Suomea harvinaisempi. Järven vesi on luokiteltu välttäväksi ja järvi soveltuu virkistyskäyttöön vain välttävästi. Vedenlaatua koettelee runsas humuspitoisuus, happamuus ja luontaisesta tasosta kohonnut ravinnetaso. Järvi liittyy Laipanmaan retkeilyreitistöön. Järvi on Laipanmaan kauneimpia.

## Lähteet
Iso-Laippa

**Iso-Laippa**  on Pirkanmaalla Pälkäneellä ja Kangasalla Laipanmaan metsäalueella sijaitseva järvi.

## Maantietoa
Järven pinta-ala on 14,2 hehtaaria ja se on 600 metriä pitkä ja 400 metriä leveä. Se sijaitsee metsäalueella Elamonjärven ja Ison Hirvijärven puolivälissä. Järvellä ei ole kartan mukaan saaria. Sen rantaviivan pituus on 1,8 kilometriä ja sen rannat ovat soistuvaa metsämaata lukuun ottamatta kahta etelärannalla olevaa mäkeä. Järven itärannalla on vapaa-ajan asunto, jonne tulee tie Rautajärveltä. Kangasalan kuntaraja tulee pohjoisesta ja koukkaa etelärannalle niin, että järven itä- ja länsipäät jäävät Pälkäneen puolelle.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Järven vedenpinnan korkeus on 142,3 metriä mpy. Järveen on johdettu metsäojat Laipanrahkalta ja Haukijärvenrahkalta, jonka laskuojassa on myös Haukijärven laskuvesiä. Järven oma laskuoja käy aluksi Vähä-Laipassa, ennen kuin se jatkaa Lammasojana Isoon Saksijärveen.

## Luontoarvoja
Järvi kuuluu Laipanmaan retkeilyreitistöön ja sen etelärannan kalliomäellä on retkeilyreitistöön kuuluva nuotiopaikka. Järvellä on pitkät perinteet kalastuksella ja siellä on edelleen useita "villejä" nuotiopaikkoja.

## Lähteet
Taivasjärvi

**Taivasjärvi**  on Pirkanmaalla Kangasalla Kauppilassa Laipanmaan metsäalueella sijaitseva järvi.

## Maantietoa
Järven pinta-ala on 2,7 hehtaaria ja se on 350 metriä pitkä ja 150 metriä leveä. Se sijaitsee kallioisten mäkien ympäröimänä Hämeenkorven eteläpuolella. Järvellä ei ole kartan mukaan saaria ja sen rantaviivan pituus on 800 metriä. Järven rannoille mäkien rinteille on rakennettu kolme vapaa-ajan asuntoa. Niille tulee tiet Välimaan kylästä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Järven vedenpinnan korkeus on 147 metriä mpy. Järveen ei le johdettu ojia eikä sillä vaikuta kartan mukaan olevan laskuojaa. Vanhoissa peruskartassa on sen sijaan merkitty kapea tulvapuro, joka lähtee järven itärannasta ja laskee alas Lammasojaan. Lammasoja laskee Isoon Saksijärveen.

## Lähteet
Haukijärvi (Pälkäne, Rautajärvi)

**Haukijärvi**  on Pirkanmaalla Pälkäneellä Laipanmaan metsäalueella  sijaitseva järvi.

## Maantietoa
Järven pinta-ala on 7,7 hehtaaria ja se on 400 metriä pitkä ja 350 metriä leveä. Se sijaitsee mäkien ympäröimän Haukijärvenrahkan itäpäässä ja sillä on kaksi lahtea. Järvellä on kartan mukaan yksi nimetön saari, joka on yli 50 metriä pitkä. Saari suojaa toista lahtea. Järven rantaviivan pituus on 1,7 kilometriä ja sen rannat ovat soistuvaa metsämaata. Sen itärannassa on vapaa-ajan asunto, jolle tulee tie Niittylahdelta.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Järven vedenpinnan korkeus on 151 metriä mpy. Siihen on johdettu kaksi suo-ojaa, jotka tuovat Haukijärvenrahkalta kuivatusvesiä. Suo-ojista on kaivettu oja pohjoiseen, missä se laskee Iso-Laippaan. Iso-Laippa laskee Vähä-Laipan kautta Lammasojaan, joka laskee vuorostaan Isoon Saksijärveen.

## Lähteet
Hallijärvi

**Hallijärvi**  on Pirkanmaalla Kangasalla Laipanmaan metsäalueella sijaitseva järvi.

## Maantietoa
Järven pinta-ala on 2,6 hehtaaria ja se on 550 metriä pitkä ja 100 metriä leveä. Se sijaitsee puoli kilometriä Elamonjärveltä kaakkoon päin kapealla ojitetulla suolla. Järvellä ei ole kartan mukaan saaria. Sen rantaviivan pituus on 1,2 kilometriä ja sen rannat ovat lähes kokonaan suota. Sen etelärantaan on rakennettu vapaa-ajan asunto, jolle tulee Sahurinmäen kautta tie Rautajärveltä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Keljonjärven valuma-alueeseen (35.728) se kuuluu. Järven vedenpinnan korkeus on 143 metriä mpy. Siihen on johdettu lähes 10 suo-ojaa, joista yksi vie vettä Sivinsuolle. Sieltä vesi jatkaa Vuortensuolle ja siitä pohjoiseen Myllyojaan. Se laskee Tervaniemenlahden pohjoisosaan ja matkaa sieltä Längelmäveden Enonselkään.

## Lähteet
Hangaslahti (Kangasala, Sahalahti)

**Hangaslahti**  on Pirkanmaalla Kangasalla Sahalahden taajaman lähellä sijaitseva lampi.

## Maantietoa
Lammen pinta-ala on 2,8 hehtaaria ja se on 400 metriä pitkä ja 100 metriä leveä. Se sijaitsee Kirkkojärven ja Längelmäveden välissä ja se on Myllyojan läpivirtausjärvi. Kummallakin puolella lampea on pienet mäet. Lammella ei ole kartan mukaan saaria ja sen rannat ovat autiot. Sen rantaviivan pituus on 1,0 kilometriä ja sen rannat ovat ruovikkoiset ja koillispuolelta peltojen reunustamat. Sen lähialueella sijaitsee kaksi maatilaa. Lammelle tulee vain peltotie.

## Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Myllyojan valuma-alueeseen (35.729) se kuuluu. Lammen vedenpinnan korkeus on 84,6 metriä mpy. Se on sama korkeus kuin on Kirkkojärvellä ja Längelmävedelläkin. Lampeen laskee pohjoisesta Perälahden lampi. Hangaslahden lasku-uoma on Myllyoja, joka virtaa sen läpi ja laskee Längelmäveden Isoniemenselälle.

## Historiaa
Vuoden 1855−1856 Kalmbergin kartastossa on Längelmäveden tilanne piirretty huomattavasti korkeammalla vedenpinnan korkeudella kuin nykyään. Myllyojan valuma-alueen suistoalue oli täysin erilainen kuin nykyään. Nykyään erilliset järvet Perälahti, Iso-Jauksa ja Hangaslahti olivat samaa salmea tai järven osaa Kirkkojärven ja Längelmäveden välissä. Silloin oli vielä olemassa näiden koillispuolella Mertajärvi, joka on järvenlaskun jälkeen voitu menestyksekkäästi kuivata peltomaaksi. Vuoden 1830 Kaivannon kanavan romahtamisesta  johtuneessa järvenlaskussa edellä mainitut lammet kuroutuivat erillisisksi lammiksi ja kuivatusyhtiön osallistujat kaivoivat Myllyojan uoman nykyiselle paikalleen. Vuoden 1957 peruskartassa näkyy vielä, kuinka Mertajärven kuivattaminen peltomaaksi on vielä kesken, kun se vuoden 1975 kartassa näyttäisi olevan valmis.

## Lähteet
Perälahti (Kangasala)

**Perälahti**  on Pirkanmaalla Kangasalla Sahalahden kirkonkylässä sijaitseva lampi.

## Maantietoa
Lammen pinta-ala on 2,3 hehtaaria ja se on 250 metriä pitkä ja 100 metriä leveä. Se sijaitsee Kirkkojärven ja Längelmäveden välissä Maamonvuoren juurella. Lammella ei ole kartan mukaan saaria ja se on autio. Sen rantaviivan pituus on 650 metriä ja sen lähiympäristössä sijaitsee neljä maatilaa. Lammelle ei tule teitä.

## Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Myllyojan valuma-alueeseen (35.729) se kuuluu. Lammen vedenpinnan korkeus on 84,6 metriä mpy. Lampeen on johdettu kolme johto-ojaa peltoaukealta ja sen oma lasku-uoma on perattu oja Hangaslahden järveen. Hangaslahdesta pääsee Myllyojaa myöten Längelmäveden Isoniemenselälle.

## Historiaa
Vuoden 1855−1856 Kalmbergin kartastossa järvi oli Kangaslahden peräosa (merkitty tosin torpan nimeksi), kun Längelmäveden pinta oli huomattavasti nykyistä korkeammalla. Kangaslahti yhtyi nykyiseen Kirkkojärveen (Iso Laks Sjö) johtavaan salmeen pohjoiseen työntyvänä haarana. Längelmäveden vedenpinta laski Kaivannon kanavan rakenteiden pettäessä vuonna 1830, jolloin vedenpinta aleni noin kaksi metriä  ja lahtikin maatui. Lahdenperälle jäi jäljelle kosteikko ja sen keskelle pieni lampi, jota kutsutaan Perälahdeksi. Vuoden 1957 peruskartassa oli lammen ympäristö kosteikkoa, jonne oli johdettu kolme metsä- ja pelto-ojaa. Kosteikkoa on myöhemmin kuivatettu perkamalla yhdysojaa ja siitä on raivattu peltomaata.

## Lähteet
Iso-Jauksa

**Iso-Jauksa**  on Pirkanmaalla Kangasalla Sahalahden kylän lähellä sijaitseva järvi.

## Maantietoa
Järven pinta-ala on 4,5 hehtaaria ja se on 350 metriä pitkä ja 150 metriä leveä. Se sijaitsee Kurmittavuoren pohjoispuolella sen juurella. Järvi on muilta sivuiltaan peltomaiden ympäröimä. Järvellä ei ole kartan mukaan saaria. Sen rantaviivan pituus on 900 metriä ja sen rannoille on rakkennettu neljä vapaa-ajan asuntoa. Järven lähiympäristössä sijaitsee kolme maatilaa. Mäen rinteeseen on tehty nurmialue, joka palvelee uimarantana.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Myllyojan valuma-alueeseen (35.729) se kuuluu. Järven vedenpinnan korkeus on 84,7 metriä mpy. Järvestä laskee oja, joka yhtyy Myllyojaan Hangaslahden yläpuolella, ja josta pääsee Myllyojaa myöten Längelmäveden Isoniemenselälle.

## Historiaa
Vuoden 1855−1856 Kalmbergin kartastossa järvi oli Joukslahden osa, kun Längelmäveden pinta oli huomattavasti nykyistä korkeammalla. Joukslahti työntyi lounaaseen päin nykyisen Myllyojan paikalla olleesta salmesta. Kun Längelmäveden vedenpinta laski Kaivannon kanavan rakenteiden pettäessä vuonna 1830. Vedenpinta aleni noin kaksi metriä . Joukslahdesta jäi jäljelle kaksi pienti järveä Vähä-Jauksa ja Iso-Jauksa, joista Vähä-Jauksa on sittemmin kuivatettu suoksi. Vuoden 1957 peruskartassa oli vielä mäen ja järven välissäkin peltomaata, joka on nykyään metsitetty ja nurmikenttää.

## Lähteet
Töykänäsjärvi

**Töykänäsjärvi** , tai myös **Töykänänjärvi** , on Pirkanmaalla Kangasalla Töykänän kylän eteläpuolella sijaitseva järvi.

## Maantietoa
Järven pinta-ala on 7,2 hehtaaria ja se on 900 metriä pitkä ja 150 metriä leveä. Se sijaitsee yli 40 metriä korkean Mustikkavuoren eteläpuolella sekä Sikovuoren ja Töykänäsvuoren koillispuolella. Järvellä ei ole kartan mukaan saaria. Sen rantaviivan pituus on 1,9 kilometriä ja sen rannat ovat metsämaata. Järven kaakkoispäähän on rannalle rakennettu kaksi vapaa-ajan asuntoa, joille tulee tie yhdystieltä 3231. Järvi on muuten autio. Järven länsipään ylittää Sahalahdelle johtava sähkölinja.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Myllyojan valuma-alueeseen (35.729) se kuuluu. Järven vedenpinnan korkeus on 110,0 metriä mpy. Järven länsipäähän tulee lähes neljä kilometrinen metsäoja. Järven laskuoja lähtee tämän ojan vierestä ja se putoaa Töykänän kylän peltoaukealle ja mutkittelee sen läpi Kirkkojärveen. Kirkkojärvi laskee Myllyojaa myöten Längelmäveteen.

## Luontoarvoja
Vesi on kirkasta ja vähäravinteista. Järven vesi on luokiteltu hyväksi ja järvi soveltuu virkistyskäyttöön hyvin.

## Historiaa
Vuoden 1855−1856 Kalmbergin kartastossa järven nimi kirjoitettiin ”Iso lampi”. Sen länsipuolella oli suot raivattu niityiksi ja sen laskuojassa oli vesimyllä. Myös laskuojan ympäristöä oli raivattu niityiksi. Ojan varressa sijaitsi Töykänän viiden talon kylä (”Töykene by”). Vuoden 1957 peruskartassa 1800-luvun niityt oli osittain vielä peltomaata. Pellot olivat vuoden 1977 kartassa jätetty viljelemättä ja seuraavassa vuoden 1980 kartassa metsitetty.

## Lähteet
Lahnajärvi (Kangasala, Isolahti)

**Lahnajärvi**  on Pirkanmaalla Kangasalan Sahalahdella Isolahden kulmakunnalla sijaitseva järvi.

## Maantietoa
Järven pinta-ala on 2,2 hehtaaria ja se on 200 metriä pitkä ja 150 metriä leveä. Sen itäpuolella kohoaa yli 40 metrin korkeuteen Satiaismäki ja länsipuolella yhtä korkealle laajempii nimetön mäki. Järvellä ei ole kartan mukaan saaria ja se on autio. Lammen vieressä on suokannaksen erottama pikkulampare. Sen rantaviivan pituus on 600 metriä ja sen rannat ovat soistuvaa rantasuota. Järven ympäristöissä on peltomaata.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Myllyojan valuma-alueeseen (35.729) se kuuluu. Järven vedenpinnan korkeus on 87,1 metriä mpy. Järveen on johdettu pelloilta kuivatusojia ja siitä lähtee laskuoja Kirkkojärveen.

## Historiaa
Vuoden 1855−1856 Kalmbergin kartastossa järven nimi oli ”Lahdenlampi” ja koko sen laskuojan varsi oli raivattu niityiksi. Nämä niityt on myöhemmin muokattu peltomaaksi ja sitäkin on raivattu molemmissa suunnissa lisää. Vanhassa kartassa järvi vaikuttaa suhteellisesti suuremmalta kuin se on nykyään. Jos kartanpiirtäjä on piirtänyt järven oikean kokoisena, on laskuojaa perattu ja järven vedenpintaa laskettu. Vuoden 1957 peruskartassa järven rannassa on latoja, joten on todennäköistä, että sen rantasuolta on niitetty rehua eläimille.

## Lähteet
Ukki (Kangasala)

**Ukki**  on Pirkanmaalla Kangasalla Mäntyveräjässä ja Vesaniemessä sijaitseva järvi.

## Maantietoa
Järven pinta-ala on 5,9 hehtaaria ja se on 450 metriä pitkä ja 200 metriä leveä. Se sijaitsee Kirkkoharjun itäpäässä sen koillisrinteen juurella Vesijärven ranta-alueella. Sen rantaviivan pituus on 1,1 kilometriä ja sen rannat ovat asuinalueeksi muutettua metsämaata. Harjun ja järven välistä kulkee yhdystie 3400. Järvellä ei ole kartan mukaan saaria.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Vesijärven lähialueeseen se kuuluu. Järven vedenpinnan korkeus on 87,3 metriä mpy. Siihen ei ole johdettu avo-ojia ja sen laskuoja lähtee pohjoisrannasta ja laskee Vesijärveen 150 metrin päässä. Ojalla on pudotusta alle puoli metriä.

## Historiaa
Järven historia on suomalaisittain varsin lyhyt. Suur-Längelmävedeksi kutsuttun järven vedenpinnan korkeus oli useita metrejä nykyistä korkeampi. Silloin silaitsi rantaviiva koreammalla Kirkkoharjun rinteellä eikä Ukkia ollut olemassa. Järvelle aukesi vuonna 1604 uusi lasku-uoma, jonka vakiinnuttua oli suurjärven vedenpinta laskenut useita metriä. Uusi tilanne jätti Sarsanvirran kuivilleen ja Vesijärvi alkoi laske Längelmäveteen Vääksyn­jokea pitkin. Vuoden 1855−1856 Kalmbergin kartastossa on Ukki piirretty vielä Vesijärven lahtena, mutta myöhemmin on järven vedenpintaa ilmeisesti laskettu hieman, koska järvien väliin on syntynyt 150 metriä leveä kannas.

Vuoden 1953 peruskartassa oli tienvierustat rakekennettuja ja uusia asuintalojen tontteja oli merkitty karttaan järvien väliseltä kannakselta, missä oli aiemmin peltomaata. Niille ilmaantukin harvakseltaan taloja, mutta kaikille tonteille ei ole edelläänkään rakennettu. Vuoden 1987 karttaan oli ojan ympäristöön merkitty luonnonsuojelualue.

## Lähteet
Nevasjärvi

**Nevasjärvi**  on Pirkanmaalla Kangasalla Ruutanassa sijaitseva järvi.

## Maantietoa
Järven pinta-ala on 2,5 hehtaaria ja se on 250 metriä pitkä ja 150 metriä leveä. Se sijaitsee Ruutanassa Iskelän ja Jussilan asuinalueiden välissä alavalla maalla. Järvellä on kartan mukaan yksi saari, joka sijaitsee rannan tuntumassa. Sen rantaviivan pituus on 600 metriä ja se on osittain peltomaata tai asuinaluetta. Ainoa tie rantaan tulee Iskelän puolella olevalle uimarannalle.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Vesijärven lähialueeseen se kuuluu. Järven vedenpinnan korkeus on 100,1 metriä mpy. Siihen on johdettu kolme avo-ojaa ja sen laskuoja lähtee sen etelärannasta. Oja yhtyy Saappaanpohjanojaan, joka mutkittelee asuinalueen tai peltojen läpi idässä sijaitsevaan Vesijärven Saappaanpohjan lahteen.

## Historiaa
Vuoden 1855−1856 Kalmbergin kartastossa järven karttanimi oli ”Näväsjärvi”. Sen ympäristö oli niittymaata ja sen laskuojan alajuoksulla oli laajempi peltmaa. Nykyinen yhdystie 3400 oli silloinen kylätie, jonka varrella oli kaikki asutus.

Vuoden 1954 peruskartassa oli vielä hiljattain ollut metsä- ja peltomaan ympäröimää, mutta nyt sen ympäristö oli kaavoitettu asuinalueen tonteiksi, joista osalle oli jo rakennettu asuntoja. Aluksi kaikkia tontteja ei rakennettu, mutta vuoden 1975 kartassa ne on kaikki menny kaupaksi. Vuoden 1986 kartassa on peltomaan määrässä tapahtunut vähäistä vähenemistä.

## Lähteet